கேள்வி: சுலபா தேசுபாண்டே குறித்து விரிவாக சொல்லுங்கள்.
பதில்: சுலபா தேசுபாண்டே (Sulabha Deshpande ; 1937 - 4 சூன் 2016) இந்திய நடிகையும், நாடக இயக்குநரும் ஆவார். மும்பையில் மராத்தி நாடகங்கள், இந்தி நாடகங்கள் தவிர, இவர் 73-இற்கும் மேற்பட்ட முக்கிய இந்தித் திரைப்படங்களில் நடித்தார். ''பூமிகா'' (1977), ''அரவிந்த் தேசாய் கி அஜீப் தஸ்தான்'' (1978), ''காமன்'' (1978) போன்ற கலைத் திரைப்படம், பல தொலைக்காட்சி தொடர்களிலும், நாடகங்களிலும் நடித்துள்ளார். 1960-களின் கலை நாடக இயக்கத்தில் ஒரு முன்னணி நபராக இருந்த இவர், ''ரங்கையன்'' விஜய் தெண்டுல்கர், விஜயா மேத்தா, சத்யதேவ் துபே போன்ற இணைந்து பணியாற்றியுள்ளார். 1971-ஆம் ஆண்டில், இவர் தன் கணவர் அரவிந்த் தேசுபாண்டேவுடன் இணைந்து ''இவிசுகர்'' எனும் நாடகக் குழுவினை நிறுவினார். ''சந்திரசாலா என்ற'' பெயரில் தொடங்கப்பட்ட தொழில்முறை குழந்தைகள் நாடகப் பிரிவினையும் நிறுவினார். பிற்காலத்தில், ''ஜீ லே ஜாரா'', ''ஏக் பாக்கெட் உமீத்'', ''அஸ்மிதா'' ''போன்ற தொடர்களிலும் , இங்கிலீஷ் விங்கிலீஷ்'' போன்ற திரைப்படங்களிலும் நடித்தார்.
கேள்வி: சுலபா தேசுபாண்டே - தொடக்க வாழ்க்கை பற்றி விளக்கவும்.
பதில்: இவர் மும்பையில் பிறந்து வளர்ந்தார். அங்கு இவர் மும்பைக் கோட்டையில் உள்ள சித்தார்த்தா கல்லூரியில் படித்தார். பின்னர் கல்வியியல் பட்டம் பெற்றார். தேசு பாண்டே மும்பையின் தாதர் உள்ள சபில்டாசு ஆண்கள் மேல்நிலைப் பள்ளியில் ஆசிரியராகத் தனது வாழ்க்கையைத் தொடங்கினார். அங்கு பணிபுரியும் போது பிரபல நாடக ஆசிரியர் விஜய் தெண்டுல்கர் தனது மாணவர்களுக்காக ஒரு சில நாடகங்களை எழுதும்படி கேட்டார். இது நாடகத்துடனான இவரது தொழில் வாழ்க்கையின் துவக்கமாக அமைந்தது , காலப்போக்கில் 1960-களின் பரிசோதனை நாடக இயக்கத்தில் முன்னோடியாக ஆனார். இவர் விஜயா மேத்தா, விஜய் தெண்டுல்கர், அரவிந்த் தேசு பாண்டே, ஸ்ரீராம் லகூ ஆகியோரால் நிறுவப்பட்ட ''ரங்கயான்'' குழுவில் சேர்ந்தார். விரைவில், இவர் தனது நடிப்புத் தொழிலைத் தொடங்கினார், இருப்பினும் ''மத்லியா பிந்தே'', ''சாசா அனி கசவ்'' போன்ற நாடகங்களுக்காக மாநில அளவிலான போட்டிகளில் வென்றபோது பரவலாக அறியப்பட்டார். ''ரங்கையன்'' குழு கலைந்த பிறகு, இவர் தன் கணவர் அரவிந்த் தேசு பாண்டேவுடனும் அருண் ''ககடே''வுடனும் சேர்ந்து 1971-இல் ''இவிசுகர்'' என்ற நாடகக் குழுவை உருவாக்கினார். விஜய் தெண்டுல்கர் பிரபல நாடகமான ''சாந்ததாவில்'' லீலா பெனாரே கதாநாயகியாக நடித்தார். 1967-இல் வெளியான ''சந்ததா! கோர்ட் சாலு அஹே'' எனும் நாடகத்தில் தனது திறமையை வெளிப்படுத்தினார். பின்னர் இவர் சத்யதேவ் துபே இயக்கிய நாடகத்தின் 1971 திரைப்படப் பதிப்பில் நடித்தார். இது இவரது தொழில் வாழ்க்கையின் முக்கியத் திருப்புமுனையாக அமைந்தது. அதன்பிறகு இவர் 1970, 1980 களில் இந்திய புதிய அலை திரைப்படங்களின் இயக்குநர்களாகக் கருதப்பட்ட சியாம் பெனகல் உள்ளிட்டோரின் இயக்கத்தில் பாலிவுட், மராத்தித் திரைப்படத்துறை பணியாற்றினார்.